“मैं अभी बनाकर लाई.” कहकर मैं उल्टे पांव रसोई की ओर जाने लगी, तभी मुझे अपने कुछ समय पूर्व किए गए निश्‍चय की बात याद आ गई और मैं वहीं ठिठककर रुक गई. इतिहास अपने को दोहरा रहा है. यदि हर्ष इसी तरह अपने हर काम के लिए मुझे बुलाता रहा तो कोई आश्‍चर्य नहीं कि कल मेघा भी उसे ममाज़ बॉय की उपाधि दे दे, जो मैं कदापि नहीं चाहती थी. मुझे आज पहले दिन से ही हर्ष की देखभाल की संपूर्ण बागडोर मेघा को सौंप देनी चाहिए. यह सोचकर मैं वापस मुड़ी.